ออมสินโตตามเป้าหนี้เสียเหลือ2.25%
ออมสินมั่นใจสินเชื่อปีนี้โตได้ตามเป้าหมาย 4-5% ด้านหนี้เสียรวมลดลงเหลือ 2.25%
4 ส.ค. 2560

ออมสินมั่นใจสินเชื่อปีนี้โตได้ตามเป้าหมาย 4-5% ด้านหนี้เสียรวมลดลงเหลือ 2.25%นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ในปีนี้ธนาคารยังมั่นใจว่าภาพรวมการปล่อย สินเชื่อจะได้ตามเป้าหมายที่วางไว้ที่ 4-5% อย่างแน่นอน หลังจากครึ่งปีแรกที่ผ่านมาธนาคารปล่อยสินเชื่อใหม่เติบโตได้ถึง 4% คิดเป็นวงเงินสินเชื่อใหม่ 7 หมื่นล้านบาท ขณะที่สินเชื่อคงค้างปัจจุบันอยู่ที่ 1.97 ล้านล้านบาททั้งนี้ เงินฝากในปีนี้คาดว่าจะเติบโตได้ 3% คิดเป็นวงเงิน 1,500 ล้านบาท โดยเงินฝากที่เพิ่มขึ้นถือเป็นอัตราที่สอดคล้องกับการขยายตัวทางเศรษฐกิจ หรือจีดีพี ที่คาดว่าจะเติบโตได้ 3% ในปีนี้"เรามองว่าสินเชื่อปีนี้จะพยายามประคองให้เติบโตได้ 4-5% ซึ่งช่วง ครึ่งปีหลังคาดว่าจะสามารถปล่อย สินเชื่อได้เพิ่มขึ้นประมาณ 2 แสนล้านบาท จากการปล่อยสินเชื่อใหม่เพื่อ เสริมสภาพคล่อง และจากโครงการปล่อยสินเชื่อตามนโยบายรัฐบาล คาดว่า ครึ่งปีหลังเงินฝากใหม่จะเพิ่มอีก 6.6 หมื่นล้านบาท โดยจะมาจากเงินฝากเผื่อเรียกพิเศษ 5-7 เดือน อัตราดอกเบี้ยสูง และจากการออกสลากออมสินอย่างต่อเนื่อง ซึ่ง 5 เดือนที่เหลือของปีนี้ จะออกสลากอีกประมาณ 9 หมื่นล้านบาท" นาย ชาติชาย กล่าวนายชาติชาย กล่าวว่า หนี้ที่ไม่ก่อให้เกิดรายได้ (เอ็นพีแอล) ในเดือน มิ.ย.ที่ผ่านมา อยู่ที่ 2.34% และสิ้นปีนี้คาดว่าจะปรับลดลงเหลือ 2.25% จากการปรับโครงสร้างหนี้